**До**  **Кмета на Община Варна  
г-н Иван Портних**

**До Дирекция „Култура и духовно развитие”**

***План – Програма***

**на НАРОДНО ЧИТАЛИЩЕ „ИСКРА-1924”-гр.ВАРНА**

с адрес ул. „ Кап.Райчо Николов”103, iskravn1924@abv.bg

**Относно:**Предложение на Народно читалище „Искра -1924” гр.Варна за Годишната творческа програма и развитието на читалищна дейност през 2022 г.

**УВАЖАЕМИ  ГОСПОДИН  КМЕТ,**

В изпълнение на изискванията на чл. 26 а, ал.1 от Закона за Народните читалища приложено Ви изпращаме   
предложенията на Народно читалище „Искра 1924” гр. Варна за включване в Общинската програма за  
читалищна дейност на община Варна за 2022г.

Надяваме се същите да бъдат одобрени и намерят място в културната политика на Общината за 2022г.

**Приложение:**План –Програма за развитие на читалища дейност през календарната 2022 г

**10.11.2021г. Председател:……………………………… гр.Варна**  /  **Нина Кърджиева /**

**ПЛАН – ПРОГРАМА  
 За развитие на дейността на Народно читалище „Искра- 1924”  -Варна** **през календарната 2022 г.**

**ВЪВЕДЕНИЕ:**

**Изготвянето на програмата за развитие на читалищната дейност през 2022 г. цели обединяване на усилията за развитие и утвърждаването на читалището като съвременен духовен център за разпространение на знания и информация и превръщането му във важна обществена институция, градяща културната идентичност на гр. Варна.**

**Тя обобщава най- важните моменти в работата на читалището, приоритети, цели и задачи, спомагащи за укрепването, развитието и превръщането му в желано място за местната общност като средище на просветата и културата.**

**Дейността на читалището е насочена към всички слоеве на населението на район „Младост” – децата, подрастващите, хората в активна трудова възраст и пенсионерите за утвърждаване на ценностите на гражданското общество.**

**През творческия сезон 2021 - 2022 г. нашите цели са :**

**1.Подкрепа и насърчаване на любителското творчество на подрастващите, насочено към нематериалното културно наследство.**

**2. Търсене на нови съвременни читалищни форми и дейности в сферата на клубовете и школите по интереси.**

**3. Създаване на условия за развитие и утвърждаване на библиотеката при читалището като съвременен център за ефективно библиотечно- информационно обслужване на широк кръг от потребители. Предизвикване на интерес към книгата и четенето.**

**4.Развитие на професионалните умения и повишаване на квалификацията на работещите в културната институция.**

**5. Изграждане на партньорство с бизнеса и НПО по различни програми и проекти.**

**6. Грижа и съпричастност към хората в активна възраст и пенсионерите чрез мобилизиране на местната общност за решаване на проблеми от регионален характер, във връзка със социалната им интеграция и създаване на условия за осмисляне на свободното им време.**

**7. Организиране на презентации на нови литературни творби и автори от местно и национално значение.**

**8. „ На гости в библиотеката” – традиционна форма за работа на тема:**

**- „ Разкажи ми приказка”**

**- „ Детска фантазия в рисунки”**

**- „ Щафетно четене на книжки”**

**9. Участие в национални инициативи за четене и представяне на нови книги на млади и утвърдени автори в литературен клуб „ Искра”.**

**10. „ Литературна гостоприемница” - срещи с творци на словото.**

**11. Вечери на интимната лирика с участие на местни литературни творци и почитатели на словото.**

**12. Инициатива „ Вече мога да чета”- ритуал за приемане на първокласниците за читатели на библиотеката.**

**13. Експониране на изложби и кътове с литература, витрини и други във връзка с бележити дати и годишнини.**

**14. Извършване на технически услуги на населението, ксерокопиране и сканиране на документи и т. н.**

**Оперативни дейности за реализиране на план- програмата**

**А. Библиотечна и информационна дейност:**

**Библиотечната дейност е една от основните дейности на читалището като културна институция. Работата на библиотеката ще бъде насочена към:**

* **Превръщане на библиотеката в съвременен обществено- информационен център.**
* **Поддържане на обществена библиотека на свободен достъп за библиотечно обслужване на 500 читатели.**
* **Технологично обновяване минимум на 1 % от библиотечния фонд с нова художествена, детска, учебно- помощна и научно- популярна литература.**
* **Изготвяне на библиографски справки по различни теми.**
* **Инициатива „ Книги за всеки” въвеждане на система за патронажно обслужване на възрастни читатели и такива с физически увреждания.**
* **Продължаване на дългогодишната ежемесечна съвместна инициатива с ЦДГ „ Теменужка” – „ В света на приказките” с цел насърчаване любов към книгата и запознаване на децата с творчеството на известни детски писатели.**
* **През предходната година в системата за дигитализиране на наличния библиотечен фонд са заведени над 3000 библиотечни единици.**

**Любителско художествено творчество**

**Художествено - творческата дейност цели запазване и развитие на традиционните ценности на българския народ, съхраняване на обичаите и традициите, както и създаване на нови традиции, породени от нуждите на местните общности. Привличане на млади хора и ученици към читалищните самодейни колективи, както и за осмисляне на свободното време на учениците през лятната ваканция.**

**Ръководството на читалището ще работи за развитие и обогатяване на културния живот в населеното място за утвърждаване на националното самосъзнание и съхранение богатството на местната култура.**

**1. Школите, курсовете и направленията за работа за творческия сезон 2021-2022 г. са следните:**

* **Школа по музика и пиано „ Art- music”**
* **Школа по елементарна теория на музиката**
* **Школа по изобразително и приложно изкуство „ Цветна приказка”**
* **Танцова школа „ Стил денс 7” за модерни и мажоретни танци за деца**
* **Школа по класически и модерен балет „ Флашданс”**
* **Школа по народни танци за деца и възрастни „ Изгрев”**
* **Танцова школа „Фолклорна извор”**
* **Школа по стречинг тренировки и въздушна акробатика „ Марина ”**
* **Младежка театрална школа „Палечко”**
* **Клуб школа по шахмат**
* **Езикова школа**
* **Литературен клуб „ Искра”**
* **Клуб „ Огнище”**
* **Клуб „ Пътешественик”**
* **Клуб „ Трета възраст”**

**2. Участие на художествени колективи във фестивали и изяви от местно, регионално и национално значение.**

**3.Организиране на гостувания на известни изпълнители на сцената на читалището.**

**4. Поддържане на утвърдени форми в любителски като художествено творчество и създаване на нови, участие в общинските конкурси, празници и други прояви.**

**5. Специално внимание и подкрепа на младите дарования, осъществяване на местни творчески проекти и инициативи с институции и НПО за стимулиране на творческите възможности на млади хора / музика, фолклор, традиционни изкуства, литература и други/.**

**6. Осъвременяване на читалищните дейности и услуги чрез обучение на хората от всички възрасти с цел развитие на гражданското общество.**

**За развитието на художествено- творческата дейност на читалището да се осигурят средства от субсидии, членски внос, дарения и собствени средства от стопанска дейност.**

**Краеведческа дейност**

**Активиране на дейности, свързани с развитие на краеведската и издирвателска дейност в читалището / събиране на предмети от бита, снимки, описване на обичаи, предания на музикалния и танцов фолклор и др./**

**Социална дейност**

**1.Реализиране на инициативи и включване в проекти със социална насоченост с цел социална и културна интеграция на различни социални общности - такива в риск, неравностойно положение, етнически групи и други.**

**2. Организиране на инициативи за оказване на помощ на възрастни хора и деца в неравностойно положение.**

**Материално - техническа база. Поддържане и развитие.**

**Сградния фонд, който читалището ползва е:**

**1. ул.„ Капитан Райчо Николов” 103 / тук се помещават библиотеката и административната част/.**

**2. бул. „ Владислав Варненчик” бл. 28 А- Б- репетиционна многофункционална зала и учебна стая. Сградния фонд е общинска собственост. За подръжка и обзавеждане на сградите да се осигурят средства от проекти, държавна субсидия и стопанска дейност на читалището.**

**Управление на човешки ресурси.**

**Читалището има 3 /три/ щатни бройки: Секретар, библиотекар и организатор културни дейности. Художествени ръководители и счетоводител се осигуряват чрез граждански договори.**

**АНАЛИЗ НА СЪСТОЯНИЕТО НА ЧИТАЛИЩЕТО:**

**ПРАЗНИЧЕН КАЛЕНДАР И КУЛТУРНО-ИНФОРМАЦИОННИ ИЗЯВИ:**

|  |  |  |
| --- | --- | --- |
| **Месец** | **Събитие** | **Дата** |
| Януари | Отбелязване на годишнини от рождението на видни писатели и общественици – Хр. Ботев, Ал. Константинов и др. | 06.01. |
|  | Честване на зимните народни празници с ученици от ОУ „ Св. Иван Рилски” и членовете на пенсионерски клуб „ Трета възраст”. Ден на родилната помощ „Бабин ден” | 19.01. |
|  | „Зимна приказка” – среща разговор с деца от ЦДГ „ Теменужка” за творчеството на Ан. Каралийчев | 29.01. |
| Февруари | Лит. Клуб „Искра”- отбелязване на празника на на влюбените Св. Валентин и Трифон зарезан  под наслов „ Вино и любов” лирична вечер  със стихове на известни поети,  посветени на виното и любовта.  Представяне на творчеството на писателката Йорданка Кушева и организиране на изложба с  Миниатюри ескизи с автор Преслав Кушев | 14.02. |
|  | Бележити дати: Отбелязване на годишнина от гибелта на Васил Левски | 19.02. |
|  | „На гости в библиотеката” – ученици от ОУ „ Цар Симеон” гостуват в библиотеката на читалището. Запознаване с правилата за посещение и ползване на книгите за четене. | 26.02. |
| Март | Отбелязване на 1 март- ден на любителското худ. творчество и посрещане на Баба Марта с колективите на худ. състави при читалището. | 01.03. |
|  | Изработване на мартениците от децата от школата по изобразително и приложно изкуство „ Цветна приказка”. Организиране на изложба , посветена на Баба Марта с тяхни рисунки. | 01.03. |
|  | Отбелязване на годишнина от Освобождението на България | 03.03. |
|  | Лит. Клуб „ Искра” -отбелязване на 8-ми март – Международен ден на жената.  Вечер на интимната лирика със стихове на гост поетесата Драга Дюлгерова  Танцова школа „Изгрев” отбелязва 10 годишен творчески юбилей.  „Пролет моя, моя бяла пролет, добре дошла”- посрещане на пролетта с децата от школите. | 08.03.  08.03.  22.03. |
| Април | Седмица на детската книга и изкуствата за деца –  детски рисунки и любими приказни герои и срещи с хора на изкуството , чийто творчество е посветено на деца.  Майсторски клас по пиано с ръководител Ал. Константинов | 01 – 08.04.  09 – 12.04. |
|  | „Светът е оцелял, защото се е смял” – ден на шегата.  Концерт „Позабравени оперни арии и ансамбли” | 01.04.  03.04. |
|  | „Моето яйце е най- красиво „– изложба на рисувани яйца на децата от школата по приложни изкуства. Празниците на българина с клуб „Трета възраст”. Отбелязване на големия християнски празник Великден. Великденска изложба с козунаци и писани яйца в пенсионерския клуб. | 24.04 |
|  |  |  |
| Май | Отбелязване Ден на храбростта съвместно с танцов състав „ Изгрев” – „ Гергьовден иде” – празничен концерт. | 06.05 |
|  | Отбелязване на деня на Европа . | 09.05. |
|  | Ден на българската просвета и култура и на славянската писменост . Участие в празничното шествие на дейците на културата в гр. Варна. Празничен концер на читалищните състави. | 24.05. |
| Юни | Международен ден на детето. Празник с децата от ЦДГ „ Теменужка” и награджаване с книжки на деца, активно участвали в школата „ В света на приказките”. | 01.06. |
|  | Ден на Христо Ботев и загиналите за националното освобождение- организиране на кът посветен на тази дата. | 02.06. |
|  | Празниците на българина- Еньовден сред природата.  Бране на билки с клуб „Пътешественик”. | 29.06. |
| Септември | Отбелязване Ден на Съединението– среща разговор за историческите събития в българската история с учениците от горен курс | 06.09. |
|  | Отбелязване Ден на независимостта с литературен клуб „ Искра”. | 22.09. |
|  | Старт на творчески сезон 2022/2023г. – „Да опазим, съхраним и предадем” – начало на дейността на танцови и певчески състави, школи и курсове | 24.09. |
| Октомври | Отбелязване Ден на възрастните с пенсионерски клуб „ Трета възраст” | 01.10 |
|  | Отбелязване Ден на музиката – концерт от пиеса на Александър Константинов | 01.10 |
|  | Отбелязване Ден на поезията с поетесата Катя Вангелова. | 01.10. |
| Ноември | Ден на народните будители- поднасяне на венци на паметника но Отец Паисий в Морската градина в Алеята на Възраждането и празничен концерт спектакъл „ Будителите” с участието на школите при читалището. | 01.11. |
|  | Ден на християнското семейство. Клуб „ Огнище” отбелязва празника със семейства на членове на читалището. | 21.11. |
|  | „Вече мога да чета” – приемане на първокласниците за читатели на библиотеката | 30.11. |
| Декември | Празниците на българина .Отбелязване на празниците Никулден, Рождество Христово, Стефановден и др. с членовете на клуб „ Трета възраст” |  |
|  | Клуб „ Огнище” – „Коледа дойде” с деца от ОУ „ Ив. Рилски” . Среща- разговор за организирането на коледните празници. | 03.12 |
|  | Коледна работилница- Децата от школата по изобр. Изкуство организират коледна изложба под наслов „ Бяла приказка”. Обявяване на конкурс с награди за най- красива коледна украса. | 12.12 |
|  | Коледен концерт на съставите към НЧ „Искра-1924” . Участие на самодейните състави в празниците. | 20.-31.12. |

.

**ИНДИКАТОРИ ЗА ОЦЕНКА ИЗПЪЛНЕНИЕТО НА ПРОГРАМАТА:**

**–**брой нови книги;

**–**  брой читатели;

**–**  брой предоставени компютърни и интернет услуги;

**–**брой и качество на проведени празненства, концерти, чествания;

**–**  брой организирани школи, клубове, курсове, кръжоци, групи; постижения;

**–**брой участници в организираните школи, клубове, курсове, кръжоци, групи;

**–**  брой участия в местни, регионални, национални празници и конкурси; **–**награди от участия в конкурси, фестивали и празници;

**–**  спечелени и финансирани проекти;

**ПАРТНЬОРИ**

–         Община Варна

–         Читалища

–         Дамски клуб

–         Офицери от запаса

–         Клубове  на пенсионера

–         Граждански сдружения и фондации

–         Бизнесмени и стопански организации

**ФИНАНСИРАНЕ**

–         Субсидия от държавния бюджет за делегирани от държавата дейности

–        Субсидия за дейност от Община Варна съгласно чл.26а ал.3 от Закон за народните читалища

–         Собствени средства от регламентирана стопанска дейност и членски внос

–         Финансиране от спечелени проекти

–         Дарения

**СРОК ЗА ИЗПЪЛНЕНИЕ И ОТЧЕТ НА ПРОГРАМАТА:**

 – Срокът за изпълнение на Програмата е в рамките на бюджетната 2022 година;

**–**Съгласно чл. 26 а, ал. 4 от Закона за народните читалища Председателят на читалището представя  в срок до  31.03 пред Кмета на Общината и Общинския съвет доклад за осъществените  дейности в изпълнение на Програмата  и за изразходваните от бюджета средства през 2021 г.

**–**При отчитане на дейностите в изпълнение на Програмата ще бъдат отчетени ииндикаторите за оценка на изпълнението.

**ЗАКЛЮЧЕНИЕ:**       Настоящата едногодишна програма за развитие на Читалището е вариант и процес във времето, един от  начините, който ще се търси в бъдеще, за да стимулира развитието на  общността.

***Забележка:*** *Програмата е отворена за допълнения.Тя визира най-общите положения, залегнали в плановете за работа през предстоящата година.Може да подлежи на промяна от ръководството в предвид изменящата се постоянно пандемична обстановка в страната.*

План-Програмата е изготвена и приета от Настоятелството при НЧ „ Искра-1924” и от ОС проведено на 15.10.2021г..

Изготвил:………………………………